
Nema sumnje da je tavaful-ifada jedan od ruknova hadža, međutim, kakav je ***[propis](https://pitajucene.com/search/Propis/questions/ "Pretraži pitanja o propisima")*** u slučaju da ga izostavi žena u hajzu zbog stiske sa vremenom i nemogućnosti čekanja prestanka hajza?


* 
* 
* 
* 
* 
* 
* 

 

Može li žena u hajzu obaviti tavaful ifadu?
===========================================

 

Ona i njen staratelj dužni su čekati dok joj ne prođe hajz, pa će obaviti tavaful-ifadu, na osnovu riječi Vjerovjesnika, ﷺ, kada mu je rečeno da je Safijja dobila hajz: “Zar će nas ona zadržati (u Meki)?” Nakon što je obaviješten da je ona obavila tavaful-ifadu, on je rekao da idu.


Međutim, ako žena ne mogne čekati, a može se kasnije vratiti u Meku da obavi tavaf, dozvoljeno joj je da otputuje, s tim da se vrati nakon što postane čista. Ako nije u mogućnosti da se vrati, ili se boji da to neće moći, kao što je slučaj sa ljudima iz dalekih zemalja (Indonezija, Maroko I sl.), dozvoljeno joj je, po ispravnom stavu učenjaka, da obavi tavaf sa nijetom za hadž, s tim što će dobro zaštititi spolni organ higijenskim sredstvima. To će joj biti dovoljno i valjano, prema mišljenju jedne grupe učenjaka među kojima je šejhul-islam Ibn Tejmijja i njegov učenik Ibn Kajjim, Allah im se smilovao, i drugi učenjaci.


Allah je Onaj koji upućuje na ono što je ispravno. Neka je salavat i selam na našeg vjerovjesnika Muhammeda, na njegovu porodicu i ashabe.


Šejh ***[Ibn Baz](https://pitajucene.com/search/Ibn+Baz/answers/ "Pretraži odgovore od šejh Ibn Baz")***


*Fetve o ženskim pitanjima*, str. 96, sakupio Muhammed el-Musnid


